1.ביום 11/8/10 הוגשה תביעת התובעת. התביעה הומצאה כדין לידי הנתבע ביום 23/8/10 בצירוף דרישה להגשת כתב הגנה.
2. עד היום, לא הגיש הנתבע כתב הגנה ולא התייצב לדיון שנקבע להיום.
3.בנסיבות אלה איעתר לבקשת התובעת ומתוקף הסמכות הנתונה לי לפי תקנה 43 (א) לתקנות בית הדין לעבודה (סדרי דין) התשנ"ב – 1991, אתן בידי התובעת פסק-דין על יסוד כתב התביעה שהגישה.
4.הנתבע ישלם לתובעת שכר עבודתה בסך של 6,333 ₪.
הסכום ישולם בצירוף הפרשי הצמדה וריבית כחוק מיום הגשת התביעה ועד ליום התשלום המלא בפועל. אם לא ישולם הסכום תוך 9 ימים מיום שיומצא פסק דין זה לידי הנתבע ישולם סכום זה בצירוף פיצויי הלנה לפי סעיף 17 א לחוק הגנת השכר – התשי"ח – 1958 בשיעור 3% לחודש החל מיום הגשת התביעה ועד ליום התשלום המלא בפועל.
5.כמו כן ישלם הנתבע לתובעת הוצאות משפט בסך 1,000 ₪ אשר יישאו הפרשי הצמדה וריבית כחוק מהיום ועד לתשלום המלא בפועל.
6.המזכירות תשלח את פסה"ד לנתבע.